冬日在吐火羅逢雪述懷
作者：慧超
朝代：唐

paragraphs: 冷雪牽冰合，寒風擘地烈。
巨海凍漫壇，江河凌崖囓。
龍門絕瀑布。
井口盤蛇結。
伴火上𮌑（垓）歌，焉能度播蜜。
（上詩見《大藏經》二○八九號《遊方記抄》中所載新羅僧慧超作《往五天竺國傳》，畧謂：「又從吐火羅國東行七日，至胡蜜王住城，當來於吐火羅國。
逢漢使入蕃，略題四韻，取辭五言〖詩不重錄〗。
冬日在吐火羅逢雪述懷，五言〖詩不重錄〗。
此胡蜜王兵馬少弱，不能自護，見屬大𥦽所管。
」云云。
又曰：「過播蜜川，即至葱嶺鎮。
」「開元十五年十一月上旬至安西。
於時節度大使趙君……」云云。
讀此則兩詩之作年可知矣。
）。